
1993 


- En ny opdagelsesrejse 



Endnu et år er gået. Et år præget af 
mange omvæltninger i verden. Både 
på godt og ondt. Nogen forudsigeli¬ 
ge - andre overraskende. Få har vel 
kunnet undgå at bemærke, at det 
også var 500-året for opdagelsen af 
Amerika. Meget lidt af det, som 
Columbus oplevede dengang, havde 
han vel forventet på forhånd. 

Sådan er det også ofte med ufoer¬ 
ne - noget er forudsigeligt, andet er 
overraskende, men vi har alle hver 
vores forventninger til, hvad et nyt 
år vil bringe - både på ufoområdet 
og i al almindelighed. 

Columbus-året blev fejret mange 
steder på forskellig vis. Der var 
nogen, som ikke syntes, at der var 
noget at fejre: efterkommerne af de 
oprindelige indbyggere i “det nye 
land”. 

I vores tidsalder søges også efter 
“nyt land”. Eller rettere “nyt liv”. 
NASA fik pustet liv i en fortsættelse 
af SETI-projekterne med introdukti¬ 
onen af det nye MOP (Microwave 
Observing Project). Allerede på 30 
sekunder var der flere data at under¬ 
søge end i hele SETE s historie på 
grund af den nye teknologi. Måske 
vil MOP også få noget at fejre 
engang i fremtiden. Vi må i så fald 


håbe, at homo sapiens har lært noget 
af historien om Columbus. 

For SUFOI varder bestemt noget 
at fejre i 1992, bl.a. vores 35 års ju¬ 
bilæum. Det blev gjort på behørig 
vis ved et festligt arrangement i Van¬ 
løse, hvor flere af vores læsere del¬ 
tog. 

Er der så egentligt noget at fejre? 
Ja, helt bestemt. Antallet af observa¬ 
tioner med henvendelse til SUFOI 
steg markant. I skrivende stund er 
det endnu ikke gjort endeligt op for 
1992, men vi lander formentlig 
omkring 1.000. En nærmere status 
vil følge i UFO-Nyt nr. 2/93. 

I foråret medvirkede SUFOI i 


TV2’s program Eleva2ren i serien 
“Den 2. virkelighed”, hvor emnet 
var ufoer. Det gav over 1.000 hen¬ 
vendelser fra interesserede i ugerne 
efter. Mange prøvenumre af UFO- 
Nyt blev sendt af sted. 

En masse anden omtale i aviser, 
radio og TV kunne fremhæves, men 
alle har de medvirket til den positive 
udvikling i medlemstallet, hvor der 
er fortsat fremgang og har været det 
i over 1 år nu. De mange henvendel¬ 
ser generelt har i perioder betydet en 
lidt længere ekspeditionstid end nor¬ 
malt. Det håber vi, at der er forståel¬ 
se for. I de lokale ufogrupper kom¬ 
mer der løbende friske kræfter til, og 
i 1992 fik f.eks. “grænsegruppen” 
med udgangspunkt i Kruså god vind 
i sejlene. I flere andre byer spirer 
det, f.eks. i Viborg og Brønderslev. I 
1993 tror vi, at Odense-gruppen 
kommer i gang igen. Noget som det 
kommende rapportoptagerkursus 
forhåbentlig kan medvirke til. I april 
bliver der igen mulighed for at stifte 
nærmere bekendtskab med arbejdet 
i SUFOI som rapportoptager. Vi 
glæder os til at se mange nye ansig¬ 
ter. 

De mange aktiviteter i 1992 lover 
godt for det nye år: 1993 - et helt nyt 
ubrugt år - og vi er allerede godt i 
gang med det - brug det! Et nyt år 
fuld af muligheder - brug dem! End¬ 
nu et år hvor SUFOI står til rådighed 
f or alle interesserede - brug os! □ 



AF PETER 
NØRGAARD 

UFO-rapporter 


Danske 

observationer 


AF PETER 
NØRGAARD 



(tegning: 
Christel Bach) 


“Jeg holdt vel stille ca. 1 minut. 
Lyskeglen var ca. 4 meter bred og 
objektet ‘hang’ stille mindre end 
100 meter fra mig. Jeg havde fak¬ 
tisk ikke lyst til at blive der længe¬ 
re.” 

Sådan fortæller en kvinde fra 
byen Voel, nord for Silkeborg. Hun 
ønsker at være anonym. “Det er en 
li Ile by, og folk snakker jo. Men jeg 
er sikker i min sag. Jeg så et ufo.” 

Hændelsen fandt sted den 9. okto¬ 
ber 1992 mellem Resenbro og Voel. 
Den 55-årige observatør virker 
meget sikker på sine udtalelser og 
opfattes som troværdig. Hendes for¬ 
klaring blev først afgivet pr. telefon 
og senere gentaget uden afvigelser 
under selve rapportoptagelsen. 

Observatøren (M) havde lovet at 
være chauffør for sin 15-årige datter, 
der skulle besøge en ven i byen Sejs. 
En køretur frem og tilbage på ca. 45 
min. 

Få udturen, der startede ca. kl. 
19.00, kørte de gennem landsbyen 


Skellerup, og midtvejs mellem Res¬ 
enbro by og Århus-landevejen ser 
de begge et hvidt lys og noget blåt 
blink et par kilometer inde over mar¬ 
kerne i nord-østlig retning. De talte 
om, at det nok var et udryk¬ 
ningskøretøj af en slags, men det var 
ikke så mystisk/interessant, at de 
kørte derover for at se efter. 

Efter at have sat datteren af i Sejs, 
kørte M samme vej tilbage og kig¬ 
gede efter, om det hvide lys og de 
blå blink var der endnu. Det var de 
ikke. 

Observatøren fortsætter mod sin 
bopæl. Kort efter at hun er svinget til 
højre ud på vejen, der går gennem 
Resenbro by og fortsætter mod Voel, 
ser hun noget på sin højre side. Et 
skarpt hvidt lys til højre for et stort 
træ. Hun sagtner farten på BMW’en. 

Objektet glider langsomt hen over 
vejen og fortsætter i gåtempo hen 
foran en større trægruppe, der er på 
vejbanens venstre side. Objektet ses 
nu tydeligt under trætoppene og i 


højst 10 graders højde. Afstanden 
hen til objektet er under 100 meter. 
Der er en kraftig projektør forrest til 
venstre. Den går lodret ned og oply¬ 
ser jorden. Lidt skråt bagude er der 
en anden projektør knap så kraftig 
som den forreste. Selve objektet er 
ikke særlig tydeligt. 

Kort efter ser observatøren to 
biler, der kommer i modgående ret¬ 
ning ned ad bakken fra Voel i retning 
mod Resenbro. Ingen af dem stop¬ 
per, hvilket undrer observatøren, da 
hun formoder, at de må have set de 
kraftige projektører. Først bagefter 
tænkte M over, at hun skulle have 
blinket med lyset til dem. 

M fortæller videre: “Jeg holdt stil¬ 
le i en indkørsel til et dambrug med 
motoren gående i ca. 1 minut. Jeg 
tænkte mærkeligt nok ikke på at rul¬ 
le vinduet ned. Jeg var helt paf og 
blev lidt bange. Især efter at jeg blin¬ 
kede to gange mod objektet med 
bilens lange lys. Reaktionen kom 
kort efter i form at et mat skær fra 
objektet, der nu begyndte at bevæge 
sig igen. Det fortsatte kursen hen 
over marken, væk fra mig. Det 
bevægede sig ganske langsomt.” 

Da M altså var blevet lidt betæn¬ 
kelig og ikke var så langt hjemme¬ 
fra, kørte hun nu i stor fart mod 
hjemmet i håb om, at hendes mand 
og resten af familien kunne nå at se 
det. Objektet var nemlig nu begyndt 
at bevæge sig videre mod nordvest, 
hen over markerne i lav højde. 

På vej ind gennem Voel er der et 
sted med frit udsyn over markerne, 
og der så hun igen objektet, men nu 
var det noget længere væk. 

Da hun nåede hjem, fik hun sin 
mand og en nabo med op på 1. sal, 
hvorfra der er en god udsigt over 
mod markerne. Desværre var objek¬ 
tet væk, og hun blev mobbet ret 
kraftigt resten af aftenen. Men M 
holdt fast ved sin oplevelse og den 
13. oktober, 4 dage senere, så M’s 
mand et indslag i TV-2 Østjylland 

med en observatør fra Ry og SU- 
FOIs Bo Nielsen. Derefter opfordre¬ 
de manden selv sin hustru til at rin¬ 
ge til SUFOI. 

Af yderligere oplysninger kan 
nævnes: 

O Observationstidspunktet kan 
ikke fastslås helt præcist, men det er 
ca. 19.45 DNT. 

O Observatøren kunne ikke 
præcist beskrive lysintensiteten: 
“Det var ikke blændende, og ikke 
kraftigt, men stærkt.” Hvilket er lidt 
diffust. 

O Under rapportoptagelsen kørte 
vi turen igennem igen og holdt stille 
ved indkørslen til dambruget. Her 
brugte M en vinkelmåler, hvorefter 
de 10 grader er udmålt. På dette sted 
er der træer som baggrund helt op til 
en højde af ca. 20 grader, da dam¬ 
bruget nærmest ligger nede i et hul. 

O Jeg har talt med beboerne i 
huset ved dambruget, som er eneste 
beboelse med direkte udsyn til 
observationsstedet. De havde ikke 
bemærket noget usædvanligt. Dog 
fortalte en søn i huset på eget initia¬ 
tiv, at han godt havde bemærket en 
bil, der holdt stille i indkørslen, 
mens der havde været TV-Avisen. 

O Observatøren er sikker på, at 
det hverken var en helikopter eller et 
fly. “Det var noget, jeg aldrig før har 
set - ikke engang på billeder for den 
sags skyld,” siger M. 

Jeg har talt med de nærmeste poli¬ 
ti- og Falckstationer. Der har ikke 
været udrykninger eller andet af den 
art i området den 9.10.1992. Der er 
efterlyst vidner via Radio Silkeborg, 
men uden resultat. På det forelig¬ 
gende grundlag kan observationen 

ikke forklares. 

“Det var lydløst og kun 50 meter 
væk” 


Observationen er fra den 17.11.1992 
kl. ca. 20.35 og foregik ca. 200 
meter øst for den lille Skinderholm 
flyveplads, kendt som Herning fly¬ 
veplads ved 7451 Sunds. 

Observatøren (R) på 19 år ønsker 
at være anonym. Han bor i Ikast, 
men arbejder til daglig i Herning og 
har kørt denne tur mange gange før. 

R fortæller, at han kommer køren¬ 
de fra Herning efter endt arbejde. 
Han er på vej mod sin bopæl i Ikast, 
da han bliver trængende og skal lade 
vandet. Han holder ind i vejsiden. 


slukker motoren og lyset på vognen 
og står ud. 

Da han har forrettet sin nødtørft 
og vender sig om, får han øje på et 
hvidt lys i det fjerne. Han tror først, 
at det er en flyvemaskine, der er ved 
at lægge an til landing i Karup (som 
ligger ca. 20 km nordøst for obser¬ 
vationsstedet. Det passer med ret¬ 
ningen. 

Objektet, der altså i første omgang 
ser ud til at være langt væk, kommer 
i løbet af ingen tid pludselig meget 
tæt på. Observatøren kan se objektet 
hele tiden. Det standser over en 
græsmark foran ham ca. 50 meter 
væk. 

R mener, at objektet er 4-5 meter 
bredt og 2 meter højdt. 

Det er helt nede ved marken kun 
2-3 meter overjorden. 

Der er to kraftige, klare hvide lys 
på hver sin side og i midten et lidt 
svagere projektørlys, der søger 
rundt på marken. Der er muligvis 
også et svagt rødligt skær. Lyset ser 
ud til at komme fra et ovalt objekt - 
der høres ingen lyd. 

Observatøren er alene i det lidt 
øde område. Den nærmeste gård lig¬ 
ger mere end 500 meter væk, og der 
er ikke noget lys at se andre steder 
fra. Flyvepladsen ser også mørk og 
øde ud. Han er alene ved bilen, og 
der kommer ikke andre biler forbi, 
mens han er på stedet. 

Han står ca. 5 minutter og undrer 
sig over dette objekt. Han er ikke 
bange - endnu. Det er dog lidt koldt. 
Han sætter sig ind i bilen og vil star¬ 
te motoren for at få gang i varmen. 

I det øjeblik han drejer nøglen i 
tændingen, motoren går i gang, og 
det lange lys på bilen tændes - rettes 
det søgende projektørlys fra objektet 
direkte over på bilen og R, som 
oplyses. 

Nu bliver observatøren bange! 
Han speeder bilen op og kører hur¬ 
tigt derfra med kurs mod sin bopæl. 



Han ser sig ikke tilbage og ved ikke, 
hvad der videre er sket med objek¬ 
tet: om det blev på stedet eller for¬ 
svandt med det samme. 

Observatøren lavede samme aften 
en tegning af det sete. Direkte 
adspurgt hvad han tror, det var, sva¬ 
rer han: “Noget ukendt fra rummet.” 

Nogle dage efter mødtes jeg med 
R, og vi kørte ud til stedet. Han for¬ 
talte det hele igen - uden afvigelser. 
Vi så os omkring og tog et par bille¬ 
der. Vi var inde på den nærmeste 
gård, men de havde ikke set noget 
mærkeligt lys. En henvendelse til 
Herning flyveplads gav heller ikke 
noget, da de kun har fast vagt om 
dagen. Der er dog af og til fly, der 
lander efter mørkets frembrud. 
Lyset kan aktiveres fra luften. 

Ud fra R’s forklaring er det svært 
at give en naturlig forklaring på 
hændelsen. Hvis vi ser bort fra den 
“manglende lyd”, kunne der godt 
være tale om et fly og en landings¬ 
projektør. Men R er meget sikker på, 
at der intet var at høre. 

Under rapportoptagelsen og mens 
vi var på observationsstedet (en søn¬ 
dag formiddag), hørte og så vi et par 
små privatfly lette og lande, og 
lyden var ikke til at tage fejl af. 

Observatøren virker troværdig, og 
jeg har også talt med R’s forældre. 
De har tidligere læst om ufoer i avi¬ 
sen, men ikke beskæftiget sig speci¬ 
elt med emnet. Min konklusion på 
observationen: Et ufo. □ 



Observatørens 
tegning af 
objektet. 


(tegning: 
Christel Bach) 

Fysiske spor 


AF PETER 
NØRGAARD 



SUFOIs Bo 
Nielsen under¬ 
søger med en 
geigertæller 
stedet , hvor 
den døde ko 
blev fundet, 
(foto: Peter 
Nørgaard) 


Mystik om død ko 
- var ufo på spil? 


Onsdag den 4. november 1992 kl. 
13.30 kom meldingen på ufotelefon¬ 
en: 

“Jeg har set et mærkeligt lys, vel 
nærmest en ufo. Det var i går den 
3.11. ca. kl. 4.30. Jeg bor på en gård 
ved Rude Strand. Jeg lå og sov, men 
blev vækket af en mærkelig lyd. 
Faktisk kan jeg ikke sige dig, hvad 
det lød som, men det lød uhyggeligt. 
Kort efter kunne jeg høre en af mine 
kalve brøle nede fra marken. 

Jeg stod op og kiggede ud gennem 
et vindue, der vender mod nord. Der 
kunne jeg hen over min staldbyg¬ 
ning se et meget kraftigt hvidt kon¬ 
centreret lys. Nærmest som en lys¬ 
flade, der vel dækkede et areal på ca. 
100-200 m 2 . Bygningen og nogle 
træer tæt på var oplyste. Jeg betrag¬ 
tede det vel i ca. 1/2 minut, men da 
der ikke skete mere, og da jeg var 
temmelig træt, gik jeg i seng igen. 

Om formiddagen ved halv 9-tiden 
kommer jeg ned på marken og ser, at 
en af mine køer ligger død på mar¬ 
ken. Den havde blødt ud af næse og 
mund og skrabet i jorden. Min første 
tanke var ærgrelse over tabet af 
koen, men pludselig gik det op for 
mig, at koen jo lå lige under det sted, 
hvor jeg havde set det mystiske lys. 

Jeg gik og tænkte lidt over det 
resten af dagen og fik bestilt en 
afhentning af koen. De hentede den 


her til formiddag. Men så var det, at 
jeg kom til at tænke på ufoer, og at 
jeg engang havde læst om SUFOl. 
Ja, jeg ved godt, at det lyder lidt 
skørt, men det er altså, hvad der er 
sket. Har det nogen interesse for 
SUFOl?” 

Det var jo en interessant beret¬ 
ning, og flere spørgsmål trængte sig 
hurtigt på, men først og fremmest - 
hvad med koen? Kunne det stadig 
lade sig gøre at få den obduceret. 
Det var jo ligesom det eneste umid¬ 
delbare spor at gå efter i første 
omgang. Observatøren (S), der 
ønskede at være anonym, mente jo 
nok, at det var for sent, da den var 
hentet og på vej til destruktionsan¬ 
stalten. Men vores samtale havde 
alligevel gjort indtryk på observa¬ 
tøren, der samtidig var interesseret i 
at få en eventuel forklaring, både på 
lyset og koens død. 

Der gik en halv time efter den 
første telefonsamtale, så var S i røret 
igen. “Nu er koen lokaliseret,” for¬ 
talte han ikke uden stolthed i stem¬ 
men. Han fortsatte: “Jeg ringede til 
firmaet og fik oplyst, hvilken vogn 
der havde hentet min ko og fik num¬ 
meret på biltelefonen. Jeg ringede til 
chaufføren og satte ham ind i sagen. 
Han var med på at identificere koen 
og satte en seddel på med besked 
om, at den skulle obduceres. Han 


fandt let koen ud fra min beskrivel¬ 
se. Den havde iøvrigt brækket et 
horn. Så nu bliver den altså sendt til 
obduktion.” 

I mediernes søgelys 


I de følgende dage skete der en hel 
masse i sagen, som det vil være alt 
for omfattende at gå ind på. Men 
efter en vurdering mente vi, at sagen 
godt kunne bære noget avisomtale. 
Fredag den 6.11.92 kunne man så 
læse følgende overskrift i BT: 
“Landmand så mystisk lys: UFO 
dræbte min ko”. Flere andre aviser, 
radiostationer og TV-2 Østjylland 
begyndte at vise interesse forsagen. 

Vi havde selv i mellemtiden 
undersøgt, om der kunne være en 
naturlig forklaring på det lys, som 
landmanden havde set. Det i sig selv 
var jo indtil videre en ufoobservati¬ 
on som så mange andre. Henvendel¬ 
ser både til SOK, Karup, lokalt poli¬ 
ti m.fl. bragte ikke nye oplysninger 
frem. Derkunne tilsyneladende ikke 
påvises nogen umiddelbar naturlig 
forklaring på lyset. 

Det var et lidt “uheldigt” tids¬ 
punkt, at hændelsen indtraf, idet der 
var sygdom og overarbejde blandt 
de folk i SUFOl, der kunne under¬ 
søge sagen. Derfor gik der er par 
dage, før vi fik en mand på stedet for 
at undersøge de spor, som landman¬ 
den havde fortalt om. 

Tilsyneladende var græsset, hvor 
koen havde ligget, forsvundet! Det 
kunne konstateres ved selvsyn (se 
foto). Der var ikke andre bare pletter 
på marken end lige der, hvor koen 
ifølge landmanden blev fundet. 
Græs kan gå ud på flere måder, men 
den døde ko har maksimalt ligget 
der i 12 timer. Præcist hvad der kan 
være sket i den sammenhæng, er der 
ingen af de eksperter, vi har talt 
med, der har kunnet give en fyldest¬ 
gørende forklaring på. 

I lørdags- og søndagsaviserne 
kom der flere opfølgende omtaler af 
sagen, bl.a. efter at en geigertæller 
havde vist et ganske svagt højere 
udslag ved pletten end andre steder 















Fysiske spor 


UFO-NYT 1/93 7 



på marken. Det blev også blæst op i 
pressen. Det havde regnet en del i de 
dage, der var gået siden koens død, 
og den første måling blev foretaget. 
Bl.a. ud fra kontrolmålinger på ste¬ 
det måtte vi dog konkludere, at der 
ikke var noget bevis for, at der på 
måletidspunktet var højere radioak¬ 
tiv stråling ved pletten end den 
almindelige baggrundsstråling. 

Få et tidspunkt kunne den inteta¬ 
nende læser af ugens aviser godt få 
det indtryk, at koen nærmest havde 
været “i kamp” med ufoet og derved 
havde brækket det ene horn. Det 
viste sig dog senere, at det var knæk¬ 
ket af, da koen blev slæbt op på last¬ 
bilen, der hentede den til destrukti¬ 
on. 

Pressens interesse for sagen kul¬ 
minerede med en udsendelse på 
TV2 Østjylland søndag aften den 8. 
november, hvor jeg medvirkede. 
Forinden havde et kamerahold været 
på stedet og filmet med tilladelse fra 
ejeren, der dog ikke ønskede at 
snakke med journalisten om det. Det 
blev til en reportage på ca. 2 1/2 
min. efterfulgt af ca. 2 1/2 minutters 
snak i studiet. 

Dødsårsag 


I en af de første notitser i BT kunne 
man også læse, at koen nu var for¬ 
svundet. Desværre gik der et par 
dage hos dyrlægen, inden han fik 
koen undersøgt, og desværre var den 
dyrlæge, som blev sat til at under¬ 
søge den døde ko, ikke særlig sam¬ 
arbejdsvillig eller meddelsom. 
Obduktionserklæringen er meget 
kort. Der står bl.a.: 

O Ko, rødbroget, 3 1/2 år. 


O Oplyst telefonisk: 

Koen lå på marken og 
var død 

Obduktionsfund: 

O Der påvistes hjertes¬ 
vækkelse 

O Venstre horn var 
brækket af. 

O En urinprøve viste 
magnesiummangel 
Dødsårsag: Magne¬ 
siummangel 

Ifølge dyrlægens undersøgelse er 
koen altså død af magnesiummangel 
- en ikke unaturlig dødsårsag for 
køer på den årstid pga. fugt og kul¬ 
de. Den forklaring tager landman¬ 
den dog ikke for gode varer. Han har 
fået indtryk af, at dyrlægen har 
behandlet sagen noget overfladisk, 
bl.a. ud fra at dyrlægen klart gav 
udtryk for, at han overhovedet ikke 
troede på ufoer, og at det var noget 
pjat at få en ko obduceret på den 
baggrund. 

Landmanden oplyser endvidere, 
at hans køer i de sidste 5 år har haft 
fri adgang til magnesium, og at den 
pågældende ko ikke fejlede noget. 
Koen blev iøvrigt destrueret umid¬ 
delbart efter dyrlægens obduktion. 


Konklusion 


I det efterfølgende arbejde med 
sagen har SUFOI bl.a. talt med zoo¬ 
logen Lars Thomas, der bl.a. er 
kendt fra TV og artikler i UFO-Nyt. 
Han oplyser, at køer kan få fordøjel¬ 
sesmæssige problemer, hvis jor¬ 
den/græsset er for sur. Det kan i det 
skjulte udvikle sig til en sygdom, 
der gør, at en ko ikke kan optage de 


rigtige vitaminer mv. (f.eks. magne¬ 
sium). I så fald hjælper det kun at 
flytte dyrene, hvis alvorlige følger 
skal undgås. 

Det er også teoretisk muligt, at 
koen kan have haft en arvelig 
defekt, heraf måske den påviste 
hjertesvækkelse. Det burde dog 
kunne påvises ved obduktionen. 

Der er flere andre ubesvarede 
spørgsmål, som vi aldrig får svar på, 
men vi kan slå fast, at landmanden 
har fortalt om et mystisk lysfæno¬ 
men, som SUFOI indtil nu ikke har 
kunnet forklare. 

Der har været fremsat mange teo¬ 
rier, bl.a. at det kunne være kryb¬ 
skytter, der havde været på spil med 
en kraftig projektør og skudt eller 
skræmt dyret til døde. Men der er 
ikke påvist skudsår på koen, og ter¬ 
rænet omkring landmandens gård 
gør denne teori usandsynlig. 

SUFOI har talt med flere naboer, 
men ingen har hørt eller set noget 
den nat ved 04.30-tiden. Vi har ikke 
andre henvendelser om observatio¬ 
ner i området fra samme tidspunkt. 
Men vi har i dagene omkring den 
3.11. fem andre observationer i 
området. Et par af dem har ikke kun¬ 
net forklares, og i et tilfælde ved 
Torri ld ca. 20 km derfra har vi to 
observatører, der har set en tilsva¬ 
rende “lysflade”. Først troede de, at 
det kom fra en gårdbrand i nærhe¬ 
den. De startede bilen og kørte ud af 
gårdspladsen. Da de kom om på den 
anden side, var lyset væk. 

Sagen med den døde ko har givet 
os en del erfaringer bl.a. mht. medi¬ 
ernes håndtering og omtale. Det er 
svært at drage nogen endelig kon¬ 
klusion i denne sag. Blev koen 
skræmt til døde af en ufo - eller døde 
den af naturlige årsager? 

SUFOI mener ikke, at der er noget 
grundlag/bevis for en sammenhæng 
mellem koens død og det mystiske 
lys. Men vi har ikke kunnet give 
nogen forklaring på det lys, som 
landmanden så. □ 


Kursus for 
rapportoptagere 

SUFOI afholder kursus i weekenden 24.-25. april 
1993 i Silkeborg. 

Der kræves ingen særlige forudsætninger for 
at deltage. Det vigtigste er interesse for at under¬ 
søge ufoobservationer og snakke med obser¬ 
vatører. 

Få nærmere oplysninger hos Peter Nørgaard på 
tlf. 86 80 13 15. 


Peter Nør¬ 
gaard (tv.) ses 
her under 
optagelserne 
hos TV2 
Østjylland, 
(foto: Peter 
Nørgaard) 

Astronomi & Rumfart 


AF OLE 

HENNINGSEN 



Komet Swift- 
Tuttle foto¬ 
graferet den 
21. november 
1992 , kl. 18.39. 
Eksponerings¬ 
tid: 30 min. 
Kikkert: 
254 mm , f:4,5. 
(Foto: Mogens 
Zachariasen) 


Dræberkometen 
kommer igen 
- men først i år 2126 


De store overskrifter var fremme i 
den populære presse i efteråret 1992 
med meldinger om, at en bestemt 
komet var genfundet. Overskrifter¬ 
ne skyldtes dog mest oplysninger 
om, at kometen ved næste passage 
af Jordens bane den 14. august år 
2116 ville komme så tæt på Jorden, 
at et sammenstød var nærmest uund¬ 
gåeligt. En udslettelse af Jordens liv 
var derfor nærliggende - ihvertfald 
hvis man skal tro disse oplysninger. 


Kometen Swift-Tuttle blev sidste 
gang set på vor nattehimmel i 1862. 
Dengang regnede man sig frem til 
en omløbstid på ca. 120 år. Gennem¬ 
gang af gamle beretninger og nye 
beregninger af banen fik dog 
Harvard-Smithsonian astronomen 
Brian Marsden til først i 1970erne at 
forudsige kometens comeback til 
1992. 

Kometen blev da også igen opda¬ 
get om morgenen den 27. september 
1992 af den japanske astronom 
Tsuruhiko Kiuchi. 

Navnet fik kometen oprindeligt 
efter Horace Tuttie og Lewis Swift, 
som i sin tid uafhængigt af hinanden 
opdagede kometen. 

At kometen i astronomiske kredse 
er blevet så berømt, stammer ikke 
fra dens klarhed på himlen. Klarhe¬ 
den er ofte årsagen til, at visse 
kometer bliver kendte - også i en 


bredere offentlighed. Men Swift- 
Tuttle er ophavsmand til den store 
stjerneskudssværm Perseiderne, der 
ses hvert år i august. 

Efterhånden lejrer støv fra kome¬ 
ten sig i dens bane om Solen. Når 
Jorden passerer en sådan kometba¬ 
ne, kan der ses særligt mange stjer¬ 
neskud, når de små partikler med 
stor hastighed går til grunde i Jor¬ 
dens atmosfære. Astronomer peger 
derfor på, at der skulle være en god 


chance for, at vi den 12. august i år 
får ekstraordinært mange flotte 
stjerneskud at se. Det er på dette 
tidspunkt kun 8-9 måneder siden, at 
kometkernen var tæt på Jorden. 

Kometen blev fra Danmark obser¬ 
veret i oktober og november med 
almindelig prismekikkert, medens 
amatørastronomerne fik gode foto¬ 
grafiske optagelser med deres 
udstyr. Den var til sidst synlig med 
det blotte øje, hvis man helt nøjag¬ 
tigt vidste, hvor på aftenhimlen man 
skulle søge efter den. Det vidste 
bl.a. amatørastronomen Mogens 
Zachariasen, Nyk. F. Han er medlem 
af Lollands Astronomiske Forening 
og specielt interesseret i astrofoto. 
Det er hans fremragende foto af 
kometen, UFO-Nyt har fået lov at 
låne til at illustrere denne artikel. 

Oplysningerne om verdens under¬ 
gang den 14. august år 2116 blev af 


RB-Reuters korrespondent Wilson 
da Silva refereret fra en rumkonfe¬ 
rence i Sydney, Australien. Informa¬ 
tionerne stammede angiveligt fra en 
astronom ved navn Duncan Steel. 
Undervejs nåede kometen i visse 
dagblade bl.a. at skifte navn fra 
Swift-Tuttle til Smith-Turttle. Men 
det er vel bagateller i den store sam¬ 
menhæng? 

Risikoen for et sammenstød er 
dog af andre astronomer beregnet til 
at være mindre end 1 ud af 10.000! 
Visse beregninger siger endog 1 
chance ud af 100.000.000. Men dis¬ 
se beregninger var øjensynligt ikke 
interessante nok for pressen, så det 
“glemte” man stort set at få med i 
artiklerne. 

Forskellige kilder angiver meget 
forskellige datoer og årstal (!) for 
kometens næste tilsynekomst. 

Den amerikanske astronom Brian 
Marsden har ifølge det amerikanske 
tidsskrift Astronomy forudsagt, at 
kometen kan forventes tilbage i 
nærheden af Jordens bane den 11. 
juli 2126, hvilket ikke på nogen 
måde rummer problemer. Men som 
han tilføjer: 

“Hvis stærke ikke-tyngdemæssi- 
ge kræfter bevirker, at den først når 
dette punkt 15 dage senere, kan den 
kollidere med Jorden.” 

Kometens og Jordens hastighed i 
deres respektive baner bevirker 
imidlertid, at blot 15 dages usikker¬ 
hed mht. baneberegningerne, kan 
bevirke en usikkerhed i afstand på 
omkring 90 millioner km. Så faren 
for en kollision er ikke overhængen¬ 
de! 

Det er heller ikke sikkert, at en 
kollision vil bevirke så store skader, 
som den populære presse svælgede 
i. Så sent som i 1908 bevirkede et 
sammenstød med en kometkerne en 
eksplosion over Tunguska i Sibiri¬ 
en. Et område på størrelse med Fyn 
blev raseret, men ingen mennesker 
blev dræbt. Men så heldig behøver 
man naturligvis ikke være næste 
gang. □ 












Nye bøger 

“Jeg sad på verandaen. Pludselig 
så jeg en ildkugle på himlen i 
nordvestlig retning. Den voksede 
og voksede. Til sidst dækkede den 
det meste af himlen. Det blev 
brændende varmt, og skjorten 
klæbede til kroppen. Pludselig 
blev himlen mørk, som om det var 
nat. Samtidig hørtes drønet fra en 
eksplosion. Et kraftigt vindstød 
kastede mig omkuld, hvorefter jeg 
besvimede.” 

Den stille klare morgenstund var 
med ét forandret til et kaos for land¬ 
arbejderen Semjonov i Sibirien den 
30. juni 1908. 

Alene datoen vil sikkert fremkal¬ 
de erindringer hos mange læsere om 
mere eller mindre nøgterne skildrin¬ 
ger i bøger og tidsskrifter af denne 
sælsomme hændelse. 

Der er nu udkommet en bog på 
dansk udelukkende omhandlende 
den mystiske tildragelse i Sibirien 
for 85 år siden. Bogen er for Gyl¬ 
dendal skrevet af UFO-Nyts redak¬ 
tør, skolebibliotekar Kim Møller 
Hansen, Ringsted, og er læsepæda- 
gogisk tilrettelagt for unge mellem 
12 og 15 år. 

Bogen er baseret på et stort kilde¬ 
materiale indsamlet gennem flere år, 
ligesom forfatteren har brugt megen 
tid på fremskaffelsen af et stort bil¬ 
ledmateriale til sin bog. Adskillige 
af disse fotos har ikke tidligere 
været offentliggjort i forbindelse 
med en dansk omtale af hændelsen. 

I et af bogens kapitler kommer 
forfatteren ind på, at det ikke kun 
var i Sibirien, at der skete usædvan¬ 
lige ting denne dag. 

Den 1. juli kunne man i skandina¬ 
viske dagblade læse om et ejendom¬ 
meligt himmelfænomen. Det var så 
usædvanligt lyst natten i forvejen, at 
man uden større problemer kunne 
læse avis ved midnatstid. 

Grenå Folketidende berettede her¬ 
om således: 

“Et lysfænomen af sjælden stor¬ 
slået virkning kunne iagttages i aftes 
og langt hen på morgenstunden. På 


den nordlige himmel observeredes 
et lysskær så stærkt, at natten blev 
som den klare dag, og i lysskæret sås 
en vidunderlig dejlig blanding af 
alle regnbuens farver samt de mest 
forskellige fantastiske skyformatio¬ 
ner. Samtidig havde himlen mod syd 
et ejendommeligt grågrønt udseen¬ 
de, medens bygninger og genstande, 
hvorpå skæret fra nord kastedes, fik 
en spøgelsesagtig hvid farve.” 

Antallet af forklaringer på fæno¬ 
menet var omtrent af samme 
omfang som antallet af de viden- 
skabsmænd, der blev spurgt om 
deres mening. Hver specialist havde 
tilsyneladende sin egen favoritteori. 

Større forandringer på Solens 


overflade med efterfølgende elektri¬ 
ske udladninger i Jordens atmosfære 
fik skylden. Andre mente, at der 
kunne være tale om lysende natsky¬ 
er, der tidligere var observeret i for¬ 
bindelse med store vulkanudbrud. 
Men den rigtige forklaring kom 
først mange år senere. 

Beretninger om den fantastiske 
eksplosion, der i den sibiriske tajga 
totalt raserede et område på størrel¬ 
se med Fyn, nåede ret hurtigt forske¬ 
re rundt om. En af dem var minera- 
logen og meteoritforskeren Leonid 
Kulik, der faldt over en historie om 
en kæmpestor jemmeteorit, der 
skulle være styrtet ned i nærheden af 
toget på den Transsibiriske Jernba¬ 
ne. Det viste sig senere, at der slet 
ikke var hold i denne beretning, men 
Kuliks interesse var alligevel mere 
end vakt. 


Selv med en statslig interesse i 
den formodede kæmpe klump jern i 
det øde område skulle der dog gå 
mere end 13 år, før han under store 
besværligheder fik mulighed for at 
gennemføre sin første ekspedition til 
det sted, hvor den mystiske eksplo¬ 
sion måtte have fundet sted. 

Helt frem nåede han ikke i første 
omgang, men han fik talt med så 
mange lokale tungisiske øjenvidner, 
at han nogenlunde kunne stedfæste 
det område, hvor han på et senere 
tidspunkt håbede at finde den store 
jemmeteorit. 

Tilsyneladende var ingen menne¬ 
sker blevet dræbt, da eksplosionen 
skete. Alle vidneudsagn pegede 


mod et sted nordvest for den lille 
handelsstation Vanavara i nærheden 
af floden Stenede Tunguska, hvor 
træerne i et stort område var faldet 
omkuld. Det var også her, at huse 
var blevet knust, nomadernes telte 
blæst omkuld og rensdyr dræbt i 
tusindvis, ligesom en voldsom skov¬ 
brand havde hærget i flere dage. 

Det var ikke nogen let opgave for 
Kuliks ekspedition at færdes i det 
uvejsomme område, der om vinte- 




AF OLE 

HENNINGSEN 



Træerne ved 
eksplosionsste¬ 
det var væltet 
som tændstik¬ 
ker. Man gæt¬ 
ter på, at 
omkring 80 
millioner træer 
blev væltet 
eller brændt 
op, da den 
100.000 tons 
tunge komet 
eksploderede 
flere kilometer 
over den sibiri¬ 
ske tajga. 


På 50 årsda¬ 
gen for kata¬ 
strofen i Tun¬ 
guska udgav 
Sovjetunionen 
et frimærke til 
minde om L.A. 
Kulik (1883- 
1942) og hans 
arbejde. 

Nye bøger 


Ilja Potapo- 
vich var 
Kuliks fører 
under ekspedi¬ 
tionen i 1927. 

Potapovichs 
bror oplevede 
selv eksplo¬ 
sionen på tæt 
hold. 

Broderens hus 
styrtede sam¬ 
men , og han 
blev døv af 
eksplosionen. 


(tegning: 

Dezso 

Sternoczky) 



ren hærges af snestorme og ulidelig 
kulde og om sommeren er et pløre 
og ælte med milliarder af sultne 
myg. Selv skørbug, søfolkenes gam¬ 
le plage, måtte hans senere ekspedi¬ 
tioner døje med. 

Det blev gennem årene til i alt 5 
ekspeditioner for Leonid Kuliks 
vedkommende, inden han døde i 
tysk krigsfangelejr under anden ver¬ 
denskrig. 

Kulik fandt aldrig stumper af den 
meteorit, som efter hans opfattelse 
burde ligge begravet i nærheden af 
Stenede Tunguska. Men han gjorde 
mange værdifulde iagttagelser og 
indsamlede et stort videnskabeligt 
materiale, som andre forskere kunne 
bygge videre på senere. 

De kæmpemæssige skadevirknin¬ 
ger efter atombomberne over Hiros- 
hima og Nagasaki ved afslutningen 


af 2. verdenskrig fik en russisk for¬ 
fatter til at fabulere over Tunguska- 
katastrofen. I en bog beskrev han 
således, hvorledes et atomdrevet 
rumskib fra Mars under en tur til 
Jorden fik kølingsproblemer med 
motoren og af besætningen blev sty¬ 
ret ud over det øde Sibirien, hvor 
rumskibet eksploderede. Teorien 
har dog aldrig teoretisk kunnet un¬ 
derstøttes videnskabeligt f.eks. af 
usædvanlig høj radioaktivitet i 
området og blev derfor heller aldrig 
til andet end en kuriositet i kildema¬ 
terialet. 

I virkeligheden vardet formentlig 
en stor snebold, der så uventet og 
voldsomt gjorde sin entré denne 
sommermorgen; nemlig en komet! 

Langt den overvejende del af de 
forskere, der gennem de seneste 
årtier seriøst har beskæftiget sig 
med tildragelsen i Tunguska, er nu 
overbevist om, at det ikke var en 
meteorit, men i virkeligheden en 
kometkeme på et par hundrede 
meter i diameter, der med stor 
hastighed ramte Jordens atmosfære, 
hvor den fordampede og forårsage¬ 
de en kraftig chokbølge i atmos¬ 
færen. 

Beretninger fortæller, at braget 
kunne høres mindst 800 km væk, og 
chokbølgen blev af barometre og 
seismografer registreret løbende 
rundt om Jorden 2 gange. 

Kometens endeligt i nærheden af 
Stenede Tunguska giver også “de 
hvide nætter” over Skandinavien 
natten i forvejen mening. Kometens 



nedslag om morgenen kl. 07.17 
lokal tid foregik efter alle øjenvid¬ 
ne beretninger og senere beregninger 
fra sydøst mod nordvest. Men dens 
hale og korona pegede bort fra solen 
dvs. i nordvestlig retning mod Skan¬ 
dinavien. Med en tidsforskel på 7 
timer er der derfor ikke længere 
nogen tvivl om, at støvpartikler fra 
halen og koronaen ramte atmos¬ 
færen over Skandinavien ved mid¬ 
natstid og fra stor højde reflekterede 
solens lys. Dette gjorde især denne 
nat meget lys til stor undren for alle 
natteravne. 

Med en udløst energi svarende til 
600 Hiroshimabomber ville konsek¬ 
venserne have været ret uoverskue¬ 
lige, hvis kometen havde været en 
lille smule senere på vej. Nu ramte 
kometen heldigvis denne gang et 
ubeboet område. Ellers havde denne 
bog måske ikke været skrevet af en 
skandinav. 

På trods af, at forfatteren sin mål¬ 
gruppe in mente med hård hånd har 
måttet skære i sit kildemateriale, 
kan andre aldersgrupper have 
udbytte af denne saglige fremstil¬ 
ling af historien - ikke mindst takket 
være bogens mange gode illustratio¬ 
ner. Den er endvidere spændende 
læsning for de mange, der gennem 
årene har fulgt de forskellige teorier 
om Tunguska-katastrofen. 

“Gæsten fra det ydre rum” er Kim 
Møller Hansens fjerde bog i Gyl¬ 
dendals bogserie Mysteriet om. 

Denne serie, der også redigeres af 
Kim Møller Hansen, omfatter efter¬ 
hånden en snes bøger af en lang 
række danske forfattere. Bøgernes 
emner er vidtspændende lige fra 
journalist Per Borgaards bog om 
Dracula til zoologen Lars Thomas’ 
bøger om Havuhyrerne og Dinosau¬ 
rerne. Og der er flere bøger under¬ 
vejs i denne serie. 

“Mysteriet om gæsten fra det ydre 
rum - En videnskabelig gåde fra 
1908”. Af Kim Møller Hansen, Gyl¬ 
dendal, 48 sider, illustreret, kr. 95. 
Bogen kan desuden fås som 
bog+bånd. □ 

Norsk nærobservation 

af 2 • grad 


Den 26. december 1991 lige før kl. 
00.30 var Lilian Reigstad (LR) alene 
på første sal i sit hus. Huset er en 
gammel gård i et tyndt befolket 
område ved Osterøy i Norge. LR bor 
alene i huset med sine tre børn, der 
på dette tidspunkt sover trygt. 

LR går ud på altanen for at kalde 
på sine to hunde og katten. Pludselig 
kan hun høre en intens, monoton 
motorlyd, som hun senere beskriver 
som orgelbrus. Da hun ikke kan for¬ 
stå, hvor lyden kommer fra, går hun 
til husets bagside for at checke sin 
bil. Der er dog ikke nogen ved bilen. 

LR går igen til forsiden af huset, 
hvor hun i døren bliver overrasket af 
et mærkeligt fænomen, der befinder 
sig foran toppen af et nærliggende 
fjeld. Det ligner en diskos, og et øje¬ 
blik tror LR, at det er en helikopter. 

Helikopter-teorien bliver dog hur¬ 
tigt afvist. Objektet bevæger sig 
pludseligt ned til venstre og derefter 
ned mod højre, flyver hen imod LR 
og lander kun 15 meter fra hende! 
Det hele tager kun et par sekunder. 

Ikke overraskende får LR et chok 
og smækker døren i bag sig. Hun 
løber ind i huset i en rasende fart, 
men vover sig dog frem til døren 
igen og kikker ud. Objektet står bare 
15 meter væk med 4 appelsin-store 
lys på ydersiden. Lysene er gule, 
mens selve objektet er mørkt. Det 
ser ud til at være 3-4 meter i diame¬ 
ter. Den monotone lyd kan stadig 
høres. 

Dyrene er skræmte 


Eftersom dyrene stadig er ude, går 
LR tilbage til bagsiden af huset for 
at hente dem ind. Derude står de to 
hunde, skræmte fra vid og sans i en 
tilstand, som hun aldrig tidligere har 
oplevet dem i. Når døren bliver 
åbnet, springer hundene og katten 
ind i huset. 

Efter nogle minutter dør lyden ud, 
og vidnet kikker endnu engang på 


objektet. Nu er de fire lys slukket, og 
hun kan se konturerne af objektet 
mod den hvide, isede bakke. 

Børnene sover stadig, og LR er så 
ophidset, at hun ikke ved, hvad hun 
skal gøre. Hun overvejer at ringe til 
naboerne, der bor 200 meter væk, 
men tør ikke. I stedet ringer hun til 
en nær bekendt og fortæller om situ¬ 
ationen. Vedkommende udtalte bag¬ 
efter, at han aldrig havde oplevet 
vidnet i en tilsvarende tilstand. 

LR går nu i seng på 2. sal. Hun tør 
ikke kikke på objektet mere og vil 
helst glemme det hele. Lidt efter 
hører hun dog 5 små smæld. Hun 
tror først, at det er septiktanken, der 
eksploderer, men efter nogle sekun¬ 
der begynder den monotone lyd igen 
- den går i stå og starter igen. Lyden 
bliver nu lavere og synes at forsvin¬ 
de op gennem dalen. 

LR er fortsat skræmt fra vid og 
sans og tør ikke forlade sengen. Hun 
prøver på at sove, men får ikke luk¬ 
ket et øje resten af natten. 

Spor på bakken 


Næste morgen står LR og børnene 
på 2, 12 og 14 år tidligt op. Sammen 


med de to ældste børn går hun ud for 
at se på stedet, hvor objektet stod. I 
et cirkelformet område med en dia¬ 
meter på 3 meter var bakken bar, og 
isen var smeltet. I centrum af cirklen 
var der et lille hul med en diameter 
på 10-12 cm og en dybde på 20 cm. 

Familien var sikker på, at dette 
område var iset dagen i forvejen. 
Samtidig kom LR i tanke om, at hun 
faktisk havde hørt den samme 
monotone lyd omkring 1 uge tidli¬ 
gere, en nat hun var vågnet. 

Undersøgelser 


Igennem 1992 har UFO-Norge 
undersøgt tilfældet. Der er ikke ble¬ 
vet konstateret radioaktivitet på lan¬ 
dingsstedet, og et check hos flyve¬ 
stationen afslørede ingen radarregi¬ 
streringer. Hverken naboerne eller 
andre personer i området har hørt 
noget mistænksomt på det pågæl¬ 
dende tidspunkt. 

Meteorologisk Institut oplyste, at 
vejret havde været mildt i området 
med nedbør. Instituttet stillede sig 
tvivlende over for, at der kunne have 
været is eller rim på bakken, som LR 
beskriver det. Imidlertid er LR så ► 



VED MENTZ 
KAARBØ 


Vidnets 

Observationer 


sikker på dette forhold, at det er van¬ 
skeligt at afvise. 

Der var ikke tordenvejr i området, 
så kuglelyn ser ud til at kunne ude¬ 
lukkes. 

Der er ingen tvivl om, at Lilian 
Reigstad har observeret et fænomen, 
der har gjort stort indtryk på hende. 
Vidnet har ikke tidligere interesseret 
sig for ufoer. Hun virker oprigtig og 
gav indtryk af et være jordnær. Ople¬ 
velsen er uforklarlig for hende, og 
fænomenet er efter undersøgelserne 
stadig uidentificeret. □ 

Oversættelse og redigering: 

Per Andersen 

Beretningen har været bragt i UFO 
nr. 1, 1992 


Nye ufobeviser 
- og modbeviser 

Artikelsamling om MJ-12 sagen, 
ufologi i Europa kontra USA, 
forbindelsen mellem ufoer og fol¬ 
klorevidenskab samt nye analyser 
af New Zealand ufofilmen. 

"Nye ufobeviser - og modbevi¬ 
ser", 60 sider, illustreret, kr. 86,00. 
Bestil bogen ved at indbetale kr. 
86,00 + kr. 12,00 (porto/ 
ekspedition) i alt kr. 98,00 på 
giro 9 11 77 25, SUFOI, 

Postboks 6, 2820 Gentofte. 


Ufonauter i Norge 

Den 9. marts 1992 havde to norske kvinder en nærobservation af 3. 
grad. De var på vej hjem kl. ca. 22.00, da de hørte en dyb og vibreren¬ 
de, lavfrekvent lyd. Pludselig så de et voldsomt, kraftigt hvidt lys og 
konturerne af en genstand inde i lyset. Lyset blændede og sved i øjne¬ 
ne. Alligevel kunne de ikke lade være med at se på dette lys, som de 
mente var 10-15 meter væk og 2-3 meter over 
vejen foran dem. 

Det ene vidne beskriver objektet som 
trekantet med en kuppel af glas øverst, 
mens det andet vidne mente, at objektet 
mere var rundt. Pludselig forsvandt 
lyset, som når man bruger en lysdæm¬ 
per. Nu kunne de begge tydeligt se, at der 
inde i objektet var to personer, som bevæ¬ 
gede sig stødvist. 

På trods af at de var bange, gik de hen imod 
objektet. Det så ud som om, at ufonauteme havde langt lyst hår, siger 
det ene vidne. Hun fik også en uhyggelig øjenkontakt med dette væs¬ 
en, som nu ikke var mere end 2 meter væk. Han havde store, sorte øjne, 
der muligvis var på skrå. Pupilleme var sorte, og blikket var koldt og 
ondskabsfuldt. 

Pludselig var objektet væk igen, uden at vidnerne kunne forklare 
hvordan. Bagefter, hjemme hos den ene kvinde, kunne de igen høre 
lyden udenfor. Begge vidner fik næseblod efter oplevelsen, og den ene 
af kvinderne havde synsforstyrrelser i en uge. 

UFO-Norge arbejder videre med denne hændelse. Hvis der frem¬ 
kommer nyt i sagen, vil det også blive fremlagt her i UFO-Nyt. □ 
KILDE: UFO nr. 1, 1992 Per Andersen 




Myter og mysterier har altid optaget mennesket. De er spændende og sætter 
fantasien i sving. Hvad ved vi i dag om virkelighedens mysterier? 

Serien Mysteriet om... giver svaret på en nøgtern, spændende og overskuelig 
måde. Bøgerne er letlæste, med en god typografi og mange illustrationer. 

En del af seriens bøger er udgivet som Bog+bånd. 


MYSTERIET OM 


Gæsten fra det 
ydre rum 

Af Kim Møller Hansen. 


Andre bøger i serien: 

Bermuda trekanten Af Kristian Kristensen 
36 s. Kr. 55,50. 

Nærkontakt med ufoer Af Kim Møller Hansen 
55 s. Kr. 61,00. 

Rumvæsener fra fortiden Af Klaus Aarsleff 
39 s. Kr. 61,00. 

Ånden i glasset Af Klaus Aarsleff 
32 s. Kr. 48,50. 



Mysteriet om... redigeres af Kim Møller Hansen 


Den 30. juni 1908 kl. 7.17 var Jorden ved at gå under. 
Det troede folk i Sibirien i hvert fald. De oplevede 
en kæmpe eksplosion, der væltede millioner af 
træer, knuste huse, satte skove i brand og fik Jor 
den til at ryste. Blev Jorden ramt af en mystisk 
genstand fra det ydre rum, og vil det ske igen? 

47 Sider, ill. Kr. 80,00. (Alle priser uden moms) 

Når sten 
falder ned 


Find et stykke af Månen 


Robert A. Haag er den eneste privat¬ 
person, der i dag ejer et stykke af 
Månen. Og det er måske lidt af et 
tilfælde. 

Haag bor i Tucson i Arizona, 
USA, og er kendt verden over som 
professionel samler og forhandler af 
meteoritter. Det var blandt en sam¬ 
ling af meteoritter fra Australien, at 
han fandt det 3 cm store og 19 gram 
tunge stykke af Månen. 

I det antarktiske område er der tid¬ 
ligere i perioden 1979-89 fundet 11 
meteoritter, der består af materiale 
fra Månen. Det er den generelle 
opfattelse, at materialet på et tids¬ 
punkt i fortiden er udslynget fra 
Månen ved et kraftigt meteorned¬ 
slag på Månens overflade. Det er 
dog første gang, at der er fundet 
såkaldt månemateriale uden for 
Antarktis. 

Den berømte meteorit, der nu har 
fået navnet Calcalong Creek efter 
findestedet, lå blandt mere end 300 
kilo andre meteoritter, der af lokale 
indfødte var indsamlet på Nullabor- 
sletten ved Millbillillie i Vestaustra- 
lien gennem en længere periode 
efter registrerede meteornedslag i 
området både i 1960 og 1967. 

En del af materialet gik verden 
rundt til museer, og en del af det 
havnede hos den amerikanske sam¬ 
ler Robert A. Haag. Han fortæller 
selv om fundet: 

“En eftermiddag gennemgik jeg 
nogle af meteoritterne fra Millbillil¬ 
lie og bemærkede specielt en enkelt 
på 19 gram. Den lignede til en vis 
grad de øvrige, men adskilte sig alli¬ 
gevel nok til at blive underkastet 
nøjere undersøgelser. Den havde 
nogle små bobler i overfladen, som 
jeg kun havde set få gange før, og 
jeg fjernede derfor et lille stykke af 
et hjørne, så jeg nøjere kunne stude¬ 
re dens indre struktur. Der var en vis 
lighed med en måneprøve, jeg havde 
haft lejlighed til at se nærmere på i 


Tokyo, ligesom noget af materialet 
lignede de billeder, jeg havde set af 
Apollo-måneprøveme. 

Jeg kunne næsten ikke udholde 
spændingen, da jeg kontaktede eks¬ 
perterne og mine venner ved Uni- 
versity of Arizona’s Lunar and Pla- 
netary Laboratory for at høre deres 
mening om fundet. 

Forskerne Dolores H. Hili og Wil¬ 
liam V. Boynton analyserede ste¬ 
nens kemiske sammensætning. De 


målte indholdet af jern, mangan, 
kalium og andre stoffer og fandt ud 
af, at sammensætningen var forskel¬ 
lig fra jordiske sten og de fleste 
andre meteoritter. Derimod var den 
identisk med værdierne fra de 
prøver, som besætningerne på Apol- 
lo-flyvningeme 14 og 16 havde 
hjembragt fra Månen. 

Iflg. forskernes undersøgelser 
opfylder Calcalong Creek-meteorit- 
ten alle kriterier for at blive katalo¬ 
giseret som stammende fra Månen, 
formentlig indeholdende sammen¬ 
smeltet materiale fra både højland 
og have. 

Ved at sammenholde med resulta¬ 
terne fra de 11 månemeteoritter fra 


Antarktis håber forskerne på senere 
at kunne bestemme, om den austral¬ 
ske meteorit blev udslynget fra 
Månen i forbindelse med det samme 
meteornedslag som de øvrige. 

Robert A. Haag betegner selv fun¬ 
det af denne meteorit som sin karri¬ 
eres højdepunkt. I kraft af sin aktivi¬ 
tet som storsamler af meteoritter 
modtager han ofte sten til bedøm¬ 
melse. Som oftest må han dog skuf¬ 
fe de spændte findere. Han gør da 


også opmærksom på, at såfremt folk 
ikke medsender returporto, når de 
kontakter ham, vil deres stenprøver 
ende i hans baggård, såfremt der 
ikke er tale om meteoritter. ► 




AF OLE 

HENNINGSEN 



Meteor¬ 
samleren 
Robert A. 
Haag med en 
delaf sin 
samling. 


Robert A. 
Haags private 
19 gram store 
stykke af Må¬ 
nen. (foto: 

U niver sity of 
Arizona y Dolo¬ 
res H. Hiil) 

Astronomi & Rumfart 


Ole Henning- 
sen står 
her med et 
spændende 
sten fund, som 
måske er en 
lille hilsen fra 
rummet, 
(foto: Ole 
Henningsen) 


På Antarktis 
og nu i Austra¬ 
lien har man 
fundet sten y 
som stammer 
fra Månen. 
(Foto: 
NASA) 



Meteorit på Lolland? 


“Det var en kold og mørk morgen. 
Jeg stod udenfor og ventede på en 
kammerat. Pludselig hørte jeg en 
svirrende lyd i luften. Først svag, 
derefter kraftig. Jeg kunne ingenting 
se på grund af mørket, men jeg blev 
så forskrækket over den usædvanli¬ 
ge lyd, at jeg uvilkårligt dukkede 
mig, da lyden tilsyneladende passe¬ 
rede lige hen over hovedet på mig.” 

Således fortæller en 27-årig ung 
mand fra Torrig på Nordlolland om 
en usædvanlig oplevelse, han havde 
lørdag den 12. december 1992 om 
morgenen ca. kl. 07.15. På dette 
tidspunkt var det endnu helt mørkt. 
Det var koldt og klart, og han stod 
og kiggede stjerner, medens han 
ventede på sin kammerat, som han 
skulle på fisketur med. 

Han fortæller videre om hændeb 
sen: “Da jeg havde ventet i omkring 
5 min. udenfor, hørte jeg en svag lyd 
komme fra nord. Lyden blev kraftig 
og passerede ca. 5-10 m over hove¬ 
det på mig. Jeg så intet, da jeg kig¬ 
gede op, men idet lyden var lige 


over mit hoved, dukkede jeg mig 
ved en refleks. Lyden forsvandt igen 
ca. 100-200 m ud over en mark syd 
for mig. Der blev igen stille, så jeg 
kunne høre vinden og nogle biler 
langt væk. Det hele tog ca. 5-10 
sekunder, men jeg var ret chokeret 
bagefter. 

Jeg tænkte først på, om det kunne 
være en boomerang eller legetøjs¬ 
propel, der kan skydes op i luften. 
En sådan har min søn. Lyden var 
bare meget kraftigere, som hvis man 
står ved en vej, og en bil passerer 
forbi. 

Nogle dage efter talte jeg med 
min far og en nabo for at finde ud af, 
om de havde hørt noget. Men det var 
ikke tilfældet.” 

Denne oplevelse fandt sted om 
morgenen. Om aften observerede et 
stort antal mennesker landet over kl. 
21.53 et større lysfænomen på him¬ 
len, og dette blev straks af mange 
rapporteret videre til SUFOIs 
Alarmcentral. Efter beretningerne at 
dømme, måtte der efter SUFOIs 
opfattelse være tale om en meteorit, 
der sprængtes i flere stykker på vej 
ned gennem Jordens atmosfære over 
det nordlige Danmark. 

Fænomenet blev - med baggrund i 
en pressemeddelelse udsendt af 
SUFOI - omtalt i flere timenyheder i 
Danmarks Radio den efterfølgende 
morgen. Nogle dage senere medvir¬ 
kede docent dr. scient. Asger Ken 
Pedersen fra Geologisk Museum i et 
indslag i DR’s TV-Avis. Asger Ken 
Pedersen omtalte det formodede 
meteoritfald og bad om henvendel¬ 
ser fra seerne, hvis man mente at 
have yderligere oplysninger om 
sten, der var faldet ned fra himlen. 


Den unge mand fra Nordlolland 
hørte om indslaget i Danmarks 
Radio. Han henvendte sig derfor til 
SUFOI og fortalte om sin oplevelse. 
Samtidig spurgte han, om der mon i 
dette tilfælde kunne være tale om 
nedfald af en meteorit. Han blev 
opfordret til at afsøge et eventuelt 
nedslagsområde for materiale af en 
bestemt type. 

Meteoritfund er yderst sjældne og 
falder naturligvis ind under loven 
om Danekræ. Det vil sige, at fund af 
meteoritter skal registreres hos 
myndighederne. En chance for at 
der er tale om en meteorit, er der 
naturligvis altid, selv om den er sær¬ 
deles ringe. Men ingen chance må i 
et sådant tilfælde forspildes. Stor 
var derfor begejstringen, da den 
unge mand få dage efter meldte sig i 
telefonen og meddelte, at han ved en 
nærmere eftersøgning på marken 
ved dagslys havde fundet en sten, 
der adskilte sig en hel del fra de 
øvrige marksten. 

En time efter kom han med ste¬ 
nen. Den er oval, rødbrun og har en 
uregelmæssig overflade med min¬ 
dre hulninger. Længden er ca. 8,5 
cm og bredden ca. 5,5 cm. Vægten 
er ca. 274 g, og vægtfylden er efter 
de foreløbige målinger omkring 7,8 
g/cm3. Den er svagt magnetisk, dvs. 
at den indeholder jern. 

Et mindre hjørne af stenen på ca. 
9 g sad løst. Dette blev straks dagen 
efter modtagelsen videresendt til 
Geologisk Museum i København til 
yderligere undersøgelse. Svaret 
afventes med stor spænding - ikke 
mindst af finderen. □ 

Afsløring 



AF PER 
ANDERSEN 



Sådan 


opstar myter 


I 1980erne trådte den tidligere offi¬ 
cer i USAs luftvåben, dr. Robert 
Jacobs, for første gang frem og for¬ 
talte, hvordan han i 1964 i luftvåbe¬ 
net havde været med til at filme et 
ufo. Efter hændelsen havde hans 
overordnede bedt ham om at holde 
helt tæt med det skete. 

Det gjorde Jacobs så i mange år, 
men til sidst syntes han, at befolk¬ 
ningen havde ret til at vide, at ufoer¬ 
ne eksisterer, og at sandheden hol¬ 
des skjult af militæret. Han offent¬ 
liggjorde bl.a. sin historie i National 
Enquirer og i ufobladet MUFON 
UFO Journal. 

I 1964 var Robert Jacobs løjtnant 
ved nogle fotooptiske projekter ved 
Vandenberg-basen. En af hans opga¬ 
ver var at filme testmissiler, der blev 
sendt ud over havet. I september 
1964 filmede han et Atlas missil, 
som han mente også viste nogle ufo¬ 
er. 

Det var dog først nogle dage efter 
optagelsen, at dette gik op for ham. 
Han blev kaldt ind til sin overordne¬ 
de, hvor også to civile personer var 
til stede. De viste ham den film, han 
havde taget, og gjorde ham op¬ 
mærksom på nogle mærkelige ob¬ 
jekter lige omkring missilet. 

“Hvad er det?” spurgte Jacobs’ 
overordnede. 

“Aner det ikke,” svarede Jacobs. 

De så filmen flere gange, og 
Jacobs blev overbevist om, at der 
var tale om to faste, reelle genstande 

“Det er ufoer,” sagde Jacobs til 
sidst. 

Hans overordnede smilede og 
sagde, at han absolut ikke måtte sige 
noget til nogen om dette. 

“Hvad angår du og jeg, så er dette 
aldrig sket,” sluttede Jacobs’ chef. 

Nu kan man jo langtfra altid tro på 
historier i det amerikanske blad 


National Enquirer - faktisk er de ofte 
det rene opspind. Det specielle i 
denne sag er, at historien er sand fra 
ende til anden! 

Og lige siden har Robert Jacobs 
gået rundt og været overbevist om, 
at han havde filmet et rumskib, og at 
det amerikanske militær holdt det 
hemmeligt. Til sidst tog han bladet 
fra munden - og dermed bidrog han 
til myten om regeringernes hemme¬ 
ligholdelse af “sandheden om ufoer¬ 
ne”. 

Forklaringen på hændelsen blev 
imidlertid fundet via en anden per¬ 
son ved projektet, Kingston A. 
George. Han var med til de omtalte 
forsøg, også det der resulterede i fil¬ 
men med de underlige genstande. 
Han forklarer, hvordan man i 
1960erne eksperimenterede med 
meget følsomme kameraer og bl.a. 
optog film af opsendte testmissiler. 

Nogle af testmissilerne afsendte 
to “falske” sprænghoveder, når det 
rigtige sprænghoved blev separeret 
fra missilets sidste rakettrin. Disse 
falske sprænghoveder skulle narre 
russernes forsvarssystemer og mini¬ 
mere risikoen for, at det rigtige 
hoved blev sat ud af spillet. 

Det var et sådan missil med to fal¬ 
ske sprænghoveder, at Robert Ja¬ 
cobs havde filmet. Men på filmen 
opdagede man, at der i forbindelse 
med de falske sprænghoveder op¬ 
stod uventede småstykker af rumaf¬ 
fald. Dette var kritisk, fordi syste¬ 
met derfor kunne afsløres af russer¬ 
ne, og hele sagen blev derfor klassi¬ 
ficeret “Top Secret”. 

Kingston A. George fortæller 
endvidere, at alle i projektet blev 
udspurgt om, hvad de kunne se på 
filmen, og alle blev advaret om ikke 
at afsløre noget - ikke engang at 
diskutere det med andre i projektet. 


Mens George hurtigt fik en højere 
klassificeringsgrad og dermed fik 
adgang til dokumenterne og den rig¬ 
tige forklaring, fik Robert Jacobs 
aldrig dokumenterne med forklarin¬ 
gen at se. 

Denne historie viser, hvor forsig¬ 
tig man skal omgås oplysninger i 
presse, tv og blade. Mundheldet 
“der går aldrig røg af en brand, uden 
der er ild” bliver ofte (mis)brugt i 
ufosammenhæng - men det passer 
altså langt fra altid. □ 

KILDE: SUN, No. 19, Januar 1993. 

Det skrider fremad 

på Mars 


En gang imellem kan man via kik¬ 
kert og fotos konstatere forskelligar¬ 
tede fænomener og ændringer på 
Månens overflade. Mere overra¬ 
skende er det måske, når man tager 
afstanden i betragtning, at man også 
kan konstatere små ændringer på 
overfladen af Mars. 

Nu har to forskere fra U.S. Geo- 
logical Survey, Baerbel K. Lucchitta 
og Holly M. Ferguson imidlertid 
fundet tegn på et mindre jordskred 
på overfladen af Mars. Fænomenet 
blev opdaget i forbindelse med en 
gennemgang af de godt 14 år gamle 
fotos taget af Viking-rumsonden, da 
den var på de kanter. 

Der blev dengang bl.a. lavet en 
del optagelser med stor opløsning til 
brug for fremstillingen af stereobil¬ 
leder af Mars-landskabet. Den tredi- 
mensionelle virkning kan skabes 
ved hjælp af to billeder optaget fra 
forskellig vinkel. 


Det er på billeder fra Candor 
Chasma, der er en del af det store 
canyonsystem Valles Marineris, at 
man har opdaget jordskredsfæno¬ 
menet, der bl.a. omtales i det norske 
tidsskrift Ny tt om romfart, nr. 3/92. 

Man har fundet en lille støvsky, 
som måske er 600 meter høj. Den er 




dannet for hurtigt til at kunne være 
en almindelig skyformation dannet i 
atmosfæren. Undersøgelserne tyder 
mere på, at den blev dannet i forbin¬ 
delse med et jordskred af en del af 


randen af Baetis Mensa, der er et 
fritstående plateau i det store canyon 
område. 

Forskerne mener, at jordskreddet 
er frembragt af varmt sollys, der har 
udløst en eller anden form for 
bevægelse i det øverste jordlag 
langs skråningens kant. En anden 



mulighed er, at dette jordskred skyl¬ 
des et mindre Mars-skælv, siger for¬ 
skerne. □ 



AF OLE 

HENNINGSEN 



De to billeder 
er taget af 
Viking rum¬ 
sonden den 
10. september 
1978 med 143 
sekunders 
mellemrum. 
Formentlig er 
et jordskred 
årsag til den 
støvsky, der 
ses ved pilen 
på billedet til 
højre. Skyen 
kaster (under 
pilen) en mørk 
skygge på kan¬ 
ten af skrånin¬ 
gen. 

(foto: U.S. 
Geological 
Survey) 


(tegning: 

NASA) 

Astronomi & Rumfart 


AF KIM 
HORSEVAD 



Pluto er så 
langt ude i 
solsystemet , at 
set fra Pluto er 
Solen blot en 
meget klar 
stjerne, 
(tegning: 
NASA) 


Kig på 
himlen 


Astronomiske fænomener fra 

15. februar til 15. maj 

Merkur er som sædvanlig temmelig 
svær at få øje på. Det skulle dog 
være muligt at få et glimt af Merkur 
sent i februar, hvor planeten vil 
befinde sig lavt i vest efter solned¬ 
gang. 

Venus er indtil midten af marts 
meget nem at finde (se “Fas på 
Venus!” ved Toke Haunstrup). 

Mars var i opposition til solen den 
7. januar, men kan stadigvæk ses 
som en klar rød planet i stjernebille¬ 
det Tvillingerne. I begyndelsen af 
april går Mars ind i stjernebilledet 
Krebsen og vil da have aftaget 
mærkbart i lysstyrke. Faktisk vil den 
kun have en tiendedel af den lysstyr¬ 
ke, som den havde i begyndelsen af 
januar. 

Den 3. og 31. marts kan Mars fin¬ 
des ca. 5 grader nord for Månen, 
mens planeten den 14. april findes 
ca. 5 grader syd for den klare stjerne 
Follux. 

Jupiter kommer i opposition til 
Solen den 30. marts, og når da en 
meget stor klarhed. I begyndelsen af 
januar stod planeten op ca. en halv 
time efter midnat og står derefter tid- 
ligere og tidligere op, indtil den når 
oppositionen, hvor den kan iagttages 
hele natten. 


Jupiters måner kan ses i selv en 
lille kikkert, hvorved man får lejlig¬ 
hed til at iagttage månernes formør¬ 
kelser og okkultationer. Den 10. 
marts kan Jupiter findes ca. 6 grader 
nord for Månen 

Saturn og dens ringe er der ikke 
just gode muligheder for at iagttage 
i øjeblikket. Mulighederne bliver 
dog bedre fra begyndelsen af april, 
hvor man kan finde Saturn på mor¬ 
genhimlen. Saturn ses da i stjerne¬ 
billedet Vandmanden og kendes på 
sit klare gullige lys. 

Uranus og Neptun vil ikke kom¬ 
me til at fjerne sig mere end én grad 
fra hinanden i løbet af året. Det letter 
eventuelle observatører i deres sø¬ 
gen efter disse to planeter, da man 
bare behøver at finde Uranus (som 
er den klareste), hvorefter man 
umiddelbart kan finde Neptun. 

Begge planeter kommer først i 
opposition til Solen midt på somme¬ 
ren, så man kommer til at vente på at 
få optimale observationsbetingelser. 

Det skulle dog være muligt at fin¬ 
de begge planeter på morgenhimlen 
i løbet af foråret. (Kontakt underteg¬ 
nede for søgekort). 

Pluto er som sædvanlig en udfor¬ 
dring - selv med større teleskoper. 
Der kræves mindst en 6 tommer 
spejlkikkert og et godt søgekort for 
at finde Pluto. □ 


Pas 

o 

pa 

Venus! 

Siden december har man på 
den sydvestlige aftenhim¬ 
mel kunnet se et flot syn. 
Venus har i øjeblikket sine 
kronede dage. I månederne 
januar - marts vil Venus 
hvereneste skyfri aften sæt¬ 
te sit majestætiske præg på 
den sydvestlige himmel. 

Venus kaldes ofte mor¬ 
gen- eller aftenstjemen, 
selv om den er en planet. 
Navnet kommer af, at den 
maksimalt ses nogle timer 
før solopgang eller efter 
solnedgang. 

Allerede ved det første 
tusmørke bliver Venus syn¬ 
lig. Sidst i februar og først i 
marts opnår Venus den 
kraftigste lysstyrke med 
magnitude -4,6. Det svarer 
til ca. 6 gange så meget som 
lyset fra Jupiter. Derfor skal 
man ikke blive overrasket, 
hvis Venus kan ses gennem 
dis eller et let skydække. 

Med et så kraftigt lys på 
sydvesthimlen er det næs¬ 
ten en naturlov, at der må 
indløbe beretninger om ufo¬ 
er. For nylig talte jeg med 
en kvinde, der sammen med 
sin familie havde set et 
stærkt lys mod syd-sydvest 
lørdag den 2. januar ved 20- 
tiden. Lyset havde bevæget 
sig frem og tilbage og op og 
ned lavt i horisonten. Sene¬ 
re bevægede lyset sig mod 
vest. 

Synet overraskede fami¬ 
lien. Andre vil sikkert i den 
kommende tid blive lige så 
overrasket over at se, hvor¬ 
dan Venus kan “opføre sig” 
på himlen. □ 

Toke Haunstrup 
















Astronomi & Rumfart 


UFO-NYT 1/93 19 


Men den bevæger sig nu alligevel 


Den italienske videnskabsmand 
Galileo Galilei fik i efteråret 1992 
oprejsning af Fave Johannes Paul. 
Galilei hævdede i sin tid, at Jorden 
og de øvrige planeter bevæger sig 
rundt om Solen. Denne opfattelse 
kostede i 1633 den italienske astro¬ 
nom livsvarigt fængsel. Det var på 
daværende tidspunkt god latin 
blandt de lærde at opfatte Jorden 
som universets centrum. 

Vatikanet har haft en kommission 
nedsat, som i 13 år(!) har arbejdet 
med at finde en løsning på dette del¬ 
ikate opgør mellem tro og viden. 
Faven erklærede sig tilfreds med 
kommissionens resultat, og den 
gamle sag er derfor blevet afsluttet 
med, at Galilei er blevet rehabiliteret 
359 år efter, at han ellers højtideligt 
måtte afsværge sine videnskabelige 
iagttagelser og resultatet heraf, nem¬ 
lig at Jorden bevæger sig rundt om 
Solen. 



Bogstaveligt talt 


“Fejlen hos den tids teologer, som 
fastholdt Jordens centrale position, 
var deres opfattelse af, at den hellige 
skrift bogstaveligt fastlagde vores 
forståelse af verdens fysiske struk¬ 
tur,” sagde Paven lørdag den 31. 
oktober 1992 til nyhedsbureauerne. 

Historisk eksperiment 


Enhver vidste i 1600-tallet, at et 
tungt legeme naturligvis måtte falde 
hurtigere til jorden end et let lege¬ 
me. Sådanne påstande, der ikke var 
underbyggede, virkede udfordrende 
og irriterende på Galilei. Han fore¬ 


tog derfor et meget enkelt eksperi¬ 
ment, der skulle gå over i historien. 

Fra toppen af Det skæve Tårn i 
Pisa lod han 2 blykugler falde til jor¬ 
den. Den ene kugle var 10 gange 
tungere end den anden. Og de ramte 
jorden samtidig - stik imod datidens 
gældende fysiske love! Et rent prak¬ 
tisk og nemt eksperiment, der uden 
videre kunne medvirke til at gendri¬ 
ve gamle og en gang vedtagne opfat¬ 
telser. 

TV transmitterede i øvrigt for år 
tilbage en ny version af dette gamle 
faldeksperiment. Det blev på Må¬ 
nens overflade i den ringe tyngde¬ 
kraft foretaget af en Apollo-astro- 
naut og tiltrak sig stor interesse. 

Nytænkning forbudt! 


Efter at have hørt om konstruktio¬ 
nen af kikkerten fremstillede Galilei 
adskillige eksemplarer af dette nye 
instrument, hvoraf nogle blev 
foræret væk. De nye landvindinger 
ved kikkertobservationer var med til 
at befæste hans ry som usædvanlig 
og nytænkende forsker. Hans egne 
iagttagelser med kikkert bestyrkede 
hans opfattelse af, at det nye ver¬ 
densbillede, hvor Jorden ikke læn¬ 
gere stod i centrum, vardet rigtige. 

Galilei gik i sine forskellige skrif¬ 
ter stærkt i rette med det gamle ver¬ 


densbillede og dermed de kirkelige 
myndigheder, og han blev derfor 
meldt til Inkvisitionen for vrang¬ 
lære. Dette var en alvorlig sag for 
Galilei, idet han kunne dømmes til 
døden på bålet. Inkvisitionen så ikke 
med milde øjne på sådanne udske¬ 
jelser, der kunne være medvirkende 
til at underminere katolikkernes teo¬ 
logiske opgør med protestanterne. 

E pur si muove 


Processen mod ham trak i langdrag, 
men den 22. juni 1633 blev den da 
70-årige Galileo Galilei foran en 
større forsamling af gejstlige og 
videnskabsmænd knælende tvunget 
til at afsværge sine videnskabeligt 
underbyggede ideer, bl.a. om at Jor¬ 
den bevæger sig rundt om Solen. 

Som en sidebemærkning skal 
Galilei stille for sig selv have hvi¬ 
sket ordene “e pur si muove” (men 
den bevæger sig nu alligevel). Det 
vides dog ikke med sikkerhed, om 
det er senere tiders historieskriv¬ 
ning, der har tillagt Galilei disse nu 
så berømte ord. 

Sikkert er det derimod, at det tog 
Den katolske Kirke 359 år at komme 
til den erkendelse, at man måtte stå 
til ansvar for sine tidligere gerninger 
og rehabilitere den gamle astronom. 

n 



AF OLE 

HENNINGSEN 



Den gamle 
videnskabs¬ 
mand har lagt 
navn til rum¬ 
sonden Gali- 
lei , der blev 
opsendt i 
oktober 1989 
med rumfær¬ 
gen Atlantis. 
Ifølge planen 
skal Galilei nå 
frem til Jupi¬ 
ter i december 
1995. Her vil 
rumsonden i 
løbet af 2 år 
udforske pla¬ 
neten og dens 
mange måner, 
(tegning: 
NASA) 

Nedstyrtede ufoer 


AF PER 
ANDERSEN 



nyt om Roswell 
San Agustin 


Sidste 

og 

Tvivl om vigtige Roswell-vidner 

Nye analyser sætter spørgsmålstegn 
ved et af de vigtigste vidner, der 
hævder, at et ufo styrtede ned ved 
Roswell, New Mexico. Grady L. 
“Bamey” Barnett, der døde i 1969, 
fortalte angiveligt, at han var den 
første, der ankom til et nedstyrt¬ 
ningssted i juli 1947. Han fandt både 
det nedstyrtede ufo og de forulykke¬ 
de ufonauter. 

Det eneste problem med Barnetts 
historie har hidtil været, at han for¬ 
talte, at han var vest for Soccoro. 
Det passer ikke med de øvrige histo¬ 
rier, der fortæller om en nedstyrt¬ 
ning ved Corona, Roswell (øst for 
Soccoro). Flere har derfor spekule¬ 
ret på, om der i virkeligheden var to 
nedstyrtninger, og at Barnett var 
vidne til en anden nedstyrtning på 
San Agustin sletten (der er vest for 
Soccoro). 

Også andre personer har hævdet, 
at et ufo styrtede ned på San Agustin 
sletten. De vigtigste, foruden Bar¬ 
nett, har været Robert Drake og 
Gerald Anderson. Der er imidlertid 
sået stor tvivl om Robert Drake (der 
ikke selv så ufoet). Gerald Ander- 


sons udsagn betragtes heller ikke 
længere som troværdige (se UFO- 
Nyt nr.2, 1992). 

Nu har ufologeme Donald R. 
Schmitt og Kevin D. Randle under¬ 
søgt Barnetts historie, og dette sid¬ 
ste nøglevidne ser nu også ud til at 
stå for fald. Schmitt og Randle har 
nemlig opdaget, at Barnetts kone, 
Ruth Barnett, havde skrevet dagbog 
igennem hele 1947 (i øvrigt som det 
eneste år). Dermed var det muligt at 
fastlægge, at Barnett kun kunne ha¬ 
ve observeret det nedstyrtede ufo 
den 2. eller 8. juli 1947. 

Imidlertid kan det ikke være den 
2. juli, eftersom denne dato ikke 
passer med andre udsagn i sagen. 
Den 8. juli står dermed tilbage som 
den eneste mulige dag. Få denne dag 
var Barnett vest for Soccoro ved Fie 
Town. 

Det mest afslørende er dog, at 
dagbogen intet nævner om et ned¬ 
styrtet uf o. If ølge dagbogen var Bar¬ 
nett hverken ophidset eller foruroli¬ 
get den 8. juli, og dagbogen nævner 
intet usædvanligt for hverken denne 
dag eller andre dage i juli. 

Dagbogen har fået Schmitt og 
Randle til at konkludere, at Barnett 


ikke så noget nedstyrtet ufo ved 
Corona (eftersom han var langt væk 
fra dette område den 8. juli). Samti¬ 
dig er der ikke længere sikre tegn på, 
at et ufo nummer 2 styrtede ned ved 
San Agustin sletten. Specielt ikke, 
når dagbogen intet usædvanligt be¬ 
retter. 

Pudsigt nok mener Schmitt og 
Randle, at afvisningen af Barnetts 
historie ikke rokker ved sandsynlig¬ 
heden for, at et ufo styrtede ned. De 
mener nemlig, at kun Corona er på 
tale som nedstyrtningssted, og at 
mange andre udsagn bekræfter det¬ 
te. 

Denne konklusion må undre, 
eftersom Barnett i mange år har 
været betragtet som et “hovedvid- 
ne”. 

Krigen om Anderson fortsætter 

Så Gerald Anderson som barn et 
nedstyrtet ufo ved San Agustin slet¬ 
ten i 1947? Dette diskuteres stadig 
blandt ufologer i USA, om end Stan¬ 
ton Friedman efterhånden er den 
eneste person, der tror på Anderson. 

Vi har tidligere i UFO-Nyt beret¬ 
tet om Gerald Anderson og hans 
påstand om, at han som barn så et 
nedstyrtet ufo ved San Agustin slet¬ 
ten (se UFO-Nyt nr.2, 1992). Ker¬ 
nen i sagen er, at Gerald Anderson 
hævder, at han ved samme lejlighed 
så den arkæolog, som også Barney 
Barnett fortalte om, og at han aldrig 
siden har mødt denne arkæolog. 

Imidlertid lykkedes det for Thom¬ 
as J. Carey ud fra Andersons beskri¬ 
velse at finde den pågældende ar¬ 
kæolog, dr. Winfred Buskirk. Men 
Buskirk hævder, at han aldrig var 
vidne til en sådan nedstyrtning. Til 
gengæld mener Carey og Buskirk, at 
Gerald Anderson i sin ungdom kun¬ 
ne have haft Buskirk som lærer på et 
antropologi-kursus ved Albuquer- 
que High School og derfor var i 
stand til at tegne hans portræt. 

I et nyt indlæg i sagen forsøger 
Stanton Friedman igen at skabe tro¬ 
værdighed omkring Gerald Ander¬ 
son. En kopi af eksamensprotokol- 

len viser, at Anderson ikke fulgte det 
pågældende kursus med Buskirk, 
siger Friedman. Til støtte for Ander- 
sons troværdighed fortæller Fried¬ 
man, at Anderson var i en elitegrup¬ 
pe da han var i militæret, og at en 
mængde vidner beskriver ham som 
troværdig. Desuden siger Friedman, 
at Gerald Anderson har været igen¬ 
nem en polygraftest (løgnedetektor). 

Til dette svarer Carey, at Gerald 
Anderson kun har fremsendt en kopi 
af sin eksamensprotokol (hvilken 
han nemt kan have ændret). Ander¬ 
son kan nemt afgøre hele sagen ved 
at få Albuquerque High School til at 
udstede en officiel udskrift af proto¬ 
kollen. Det har Anderson nægtet, og 
i stedet har han instrueret skolen om 
ikke at udlevere oplysninger om 
hans skoleforløb. 

Imidlertid er det også ret ligegyl¬ 
digt, fordi alle er enige om, at 
Anderson gik på Albuquerque High 
School. Hvad enten han fulgte Bus- 
kirks kursus eller ej, havde Ander¬ 
son rig lejlighed til at møde ham. 


Hvad angår Andersons baggrund 
ved militæret har det gennem kon¬ 
takt til militæret ikke været muligt at 
bekræfte han eliteposition. Igen kan 
Anderson selv nemt løse problemet 
ved at oplyse, præcis hvilke elite¬ 
tropper der var tale om. Men indtil 
nu har han ikke givet disse oplysnin¬ 
ger. 

Endelig er der en række bekendte 
til Gerald Anderson, der ikke helt 
deler Friedmans opfattelse af An¬ 
derson som troværdig. 

Hans tidligere chef siger, at “hvis 
han havde været dygtig, ville han 
stadig arbejde for mig.” 

Hans separerede kone, Peggy 
Anderson, siger, at han “normalt for¬ 
tæller historier, han overdriver, han 
finder på ting, han digter, og man 
kan ikke tro på, hvad han siger.” 

Tilbage står Friedman som den 
efterhånden nok eneste ufolog, der 
har nogen som helst tillid til Ander¬ 
son. □ 

KILDE: IUR, May/June 1992 


Sådan kan 
du hjælpe 

SUFOIs Støttefond 
bidrager til oplysnings¬ 
fremstød i Danmark 
om ufofænomenerne. 
Fonden er i dag på 
kr. 6.000. 

SUFOIs Forsknings¬ 
fond gør det muligt at få 
lavet fotoanalyser og 
tekniske analyser samt 
sat nye projekter i gang. 
Fonden er i øjeblikket 
på kr. 13.000. 

Bidrag til fondene mod¬ 
tages med tak på 

giro 9 11 77 25, 
SUFOI, Postboks 6, 
2820 Gentofte. 

Notitser 


KORT FORTALT 



Ufologer ser ufoer 

Flere ufologer træder nu frem med 
deres egne observationer. Den kend¬ 
te ufoforsker Raymond Fowler be¬ 
retter i sin seneste bog (The Wat- 
chers), hvordan han i flere tilfælde 
har været taget om bord i et ufo. 
Disse observationer kom frem under 
hypnose. 

Også den kendte, engelske ufolog 
Jenny Randles lod sig for fem år 
siden underkaste hypnose. Bl.a. for¬ 
talte Jenny Randles under hypnose 
om en observation, som hun havde 
sammen med en bekendt i 1977. Få 
daværende tidspunkt blev fænome¬ 
net afskrevet som et sportsfly. 

Det interessante er, at under hyp¬ 
nose kunne Jenny Randles berette 
om detaljer, som hun ellers fuld¬ 
stændig havde glemt. 

Dette blev bekræftet ved at sam¬ 
menligne med noter, som hun havde 
gjort på daværende tidspunkt. Til 
gengæld var en række andre detaljer 
forkerte i forhold til de faktiske 
omstændigheder. Fx ugedagen, 
hvad hun gjort dagen før og efter 
m.m. stemte ikke med hendes noter. 

Endnu engang synes det bekræf¬ 
tet, at man skal være særdeles var¬ 
som med de detaljer, der fremkom¬ 
mer under hypnose. 


KILDER: UFO-Aktuellt nr. 3, 1992 
Nothern UFO News, December 
1991 
/pa 



Kontaktpersoner 

undersøgt 

Et hold russiske psykologer, psykia¬ 
tere og psykoterapeuter knyttet til 
den russiske ufoorganisation Soy- 
uzufosentr har i detaljer undersøgt 
106 kontaktpersoner fra det tidligere 
Sovjetunionen. Og resultaterne var 
deprimerende. 

Omkring halvdelen af kontaktper¬ 
sonerne blev underkastet forskellige 
tests. Den anden halvdel blev under¬ 
søgt klinisk uden tests. Konklusio¬ 


nen var, at kun 4 af de 106 kunne 
betegnes som fuldt normale. I 47 
tilfælde opstod der mistanke om ski¬ 
zofreni, 40 havde psykopatier (pa¬ 
ranoia, hysteri), fem var intellektu¬ 
elt underudviklede, otte havde neu¬ 
rotiske sygdomme, og 2 var mani¬ 
ske. 

Rapportørerne blev i mange 
tilfælde tilbudt psykiatrisk hjælp og 
medicin. Desuden blev de opfordret 
til ikke at tage kontakt med lokale 
psykologer, der måske ikke havde 
forståelse for deres specielle ufo¬ 
tilfælde. 

KILDER: UFO-Aktuellt nr.3, 1992 
Australian UFO Bulletin, March 
1992 
/pa 


Ufoer er rumskibe 

En undersøgelse foretaget blandt 
voksne i USA viser, at man fortsat 
tror på, at ufofænomeneme skyldes 
besøg af rumskibe, fremgår det af 
sommerudgaven 1992 af det ameri¬ 
kanske skeptikerblad Sceptical In- 
quirer. 

Disse resultater blev fremlagt af 
Jon D. Miller på det årlige seminar 
afholdt af American Association for 
the Advancement of Science i Chi- 
cago i februar 1992. Temaet for 
seminaret var astrologi og andre 
pseudovidenskaber. Det var arran¬ 
geret af Miller, der er leder af Inter¬ 
national Center for the Advance¬ 
ment of Scientific Literacy ved Chi- 
cago Academy of Sciences. 

Jon D. Miller har lavet under¬ 
søgelser vedr. ufo-spørgsmål både i 
1985, 1988 og 1990. Ved alle tre 
undersøgelser sagde flertal let, at 
nogle af uforapporterne virkelig 
skyldes besøg af rumskibe fra frem¬ 
mede civilisationer i verdensrum¬ 
met. 

Der er ikke sket nogen synderlig 
ændring i dette synspunkt gennem 
årene. I 1985 svarede 54% af de 
adspurgte ja til rumskibsteorien, i 
1988 57%, og i 1990 var 54% over¬ 


bevist herom. 

“Få trods af den generelle hold¬ 
ning til dette spørgsmål hos viden¬ 
skaben er der altså ikke sket nogen 
ændring i holdningen hos befolknin¬ 
gen,” siger Jon D. Miller. 

“De adspurgtes uddannelse spiller 
ingen væsentlig rolle for deres 
opfattelse af, at det er rumskibe fra 
verdensrummet, der er med til at 
forårsage uforapporter. Det er også 
interessant at bemærke, at der heller 
ikke er nogen umiddelbar forskel i 
denne indstilling hos de adspurgte 
mænd og kvinder,” siger Miller. 

Miller mener, at folks tro på rum¬ 
skibe fra andre civilisationer til dels 
har sin rod i populære film og TV- 
programmer. 

“Der er en generel mangel på 
viden om verdensrummet og dets 
størrelsesforhold. De meget store 
afstande gør i sig selv et besøg fra 
andre civilisationer i verdensrum¬ 
met højst usandsynligt,” slutter Jon 
D. Miller. 

Ole Henningsen 


Dokumenter 

frigives 

Det engelske forsvarsministerium er 
nu også så småt begyndt at åbne sine 
ufo-arkiver. Foreningen BUFORA 
har sammen med Contact Internati¬ 
onal fået udleveret en del af rappor¬ 
terne. 

Indholdet af rapporterne, herun¬ 
der fem nærobservationer, har ikke 
været noget særligt. Contact Inter¬ 
national, der ellers er lige så ukriti¬ 
ske som det hjemlige IGAP, beteg¬ 
ner dem endda som mindre trovær¬ 
dige. 

Den positive side ved sagen er, at 
det nye samarbejde betyder, at for¬ 
svaret fremover vil henvise ufoob¬ 
servatører til de private foreninger. 
Et tilsvarende forhold har SUFOI 
igennem tiden fået opbygget til de 
officielle danske instanser. 

KILDE: UFO-Aktuellt nr.4, 1992 
/pa 

Søgen efter liv 

Et tusind solsystemer, som kan tæn¬ 
kes at have planeter, er målet for 
NAS As nye projekt, der systematisk 
skal søge efter intelligente signaler 
fra verdensrummet. Den 12. oktober 
1992 (symbolsk på 500-års dagen 
for Columbus’ ankomst til den nye 
verden) begyndte et ti-årigt SETI 
projekt med nyt udstyr i Mojaveør- 
kenen i Kalifomien. Der søges på 30 
mio. radiokanaler samtidigt, og hele 
projektet løber op i den nette sum af 
100 mio. dollars. 

Hvis det nu skulle lykkes for 
NASA at opfange tilsyneladende in¬ 
telligente signaler, så får vi faktisk 
ikke noget at vide med det samme! 

Et bureaukratisk system træder 
nemlig i kraft: Først skal signalerne 
verificeres af videnskabsmænd over 
hele verden. Så skal den Internatio¬ 
nale Astronomiske Forening be¬ 
dømme signalerne. Og endelig skal 
sagen for FN og den Internationale 
Teleunion (ITU). Først herefter kan 
offentligheden orienteres - måske! 

KILDER: UFO-Aktuellt nr.3, 1992 
UFO Potpourri, nr. 359/360 
Daily Telegraph, 10-08-1991 
/pa 



Konta ktpersoner 
og ESP 

I samarbejde med Society for 
Psychical Research (SPR) har den 
engelske ufoorganisation BUFORA 
testet syv vidner til nærobservatio¬ 
ner med hensyn til deres ESP-evner 
(parapsykologiske evner). 

Forskellige eksperimenter blev 
gennemført, men der kunne ikke 
umiddelbart påvises nogen øgede 
ESP-evner hos de personer, der hav¬ 
de været udsat for nærobservationer. 

KILDER: UFO Times, Maj/Juni 
1992 UFO-Aktuellt nr.4, 1992 
/pa 


Ufo-kongresser 

For den ufointeresserede er der altid 
arrangementer at deltage i. Her er 
nogle af de større ufokongresser, der 
har været holdt for nylig eller vil bli¬ 
ve holdt: 

Svensk ufologi var repræsenteret 
på en ufokongres afholdt i Ungarn 
den 25.-27. september sidste år. I 
løbet af kongressens tre dage var der 
foredrag af en række ufologer, de 
fleste fra Ungarn. Men også Imre 
Hovarth fra UFO-Sverige holdt et 
foredrag. 

I Rusland, nærmere bestemt i St. 
Petersborg, blev der den 12.-15. 
november afholdt e n større kongres 
om ufoer og paranormale fænome¬ 
ner i Rusland. Blandt deltagerne var 
Pavel Popovich samt forskellige 
kontaktpersoner. 

For anden gang har der været 
afholdt en ufokongres i Las Vegas, 
der denne gang også omfattede en 
UFO Film Festival. Den fandt sted 
fra den 27. november til den 5. 
december. Blandt talerne var Wen- 
delle Stevens, Glen Steckling, Stan¬ 
ton Friedman, Jamie Shandera, 
Budd Hopkins og James Harder. Så 
der var bestemt prominente personer 
at høre på - foruden forlystelserne i 
byen. Fra Europa deltog Colin 
Andrews (komcirkelforsker fra 
England), Patric Ferrin (Belgien), 
og Michael Hesemann (Tyskland). 

I Lyon i Frankrig har man holdt en 
række ret seriøse europæiske kon¬ 
gresser gennem årene. Den 10.-12. 
april 1993 løber den 7. i rækken af 
stabelen. I skrivende stund forelig¬ 
ger ikke nærmere oplysninger, men 
disse fås hos: SOS OVNI, Box 324, 
F-13611 Aix-en-Provence Cedex 1, 
Frankrig. 

Længere ude i fremtiden kommer 
så en international ufokongres i 
Sheffield, England. Overskriften er 
“UFOs: Faet, Fraud or Fantasy”, og 
arrangementet er planlagt til den 
14.-15. august 1993. Heller ikke her 
foreligger en liste over foredrags¬ 
holdere. Nærmere oplysninger: In- 
dependent UFO NetWork, 1 Wood- 
hall Drive, Healey Lane, Batley, 
West Yorkshire, WF17 7SW, Eng¬ 
land. 


KILDER: Korrespondance 
UFO-Aktuellt nr.4, 1992 
/pa 


Skandinavisk UFO Information 
(SUFOI) 

Postboks 6,2820 Gentofte 
Giro 9 11 77 25 
Tlf. 86 28 90 61 

Normal ekspeditionstid: Kl. 18-23. 

1) SUFOI er en forening, der har til formål at 
bidrage til forståelsen af ufofænomeneme 
ved indsamling og bearbejdning af kildema¬ 
teriale (observationsberetninger, forsøgsre¬ 
sultater, bøger m.m.), samt at udbrede kend¬ 
skabet til emnet ved publikationer, foredrag 
og anden udadvendt virksomhed. 

2) Det er SUFOIs opfattelse, at kildemateri¬ 
alet udgør et vigtigt grundlag for under¬ 
søgelser og oplysningsarbejde ud fra en se¬ 
riøs og kritisk synsvinkel. 

3) Ved et ufofænomen forstår vi et him¬ 
melfænomen, hvis væsentligste kendetegn 
er, at det selv efter en nøje undersøgelse fore¬ 
taget af kompetente personer, ikke kan for¬ 
klares som værende et kendt, naturligt fæno¬ 
men. 

4) Da fænomenerne endnu er uopklarede, 
ønsker SUFOI ikke at fremhæve eller afvise 
nogen bestemt teori om deres art eller oprin¬ 
delse. 

SUFOI ledes af repræsentantskabet. 

Den daglige ledelse varetages af formanden 
og de to næstformænd. Repræsentantskabet 
består af 1 repræsentant fra hvert af de til 
enhver tid etablerede områder i Skandinavi¬ 
en og de nedsatte arbejdsudvalg. 

Peter Nørgaard (formand, rapportcentral, 
foredragsafdeling), Møllegade 7, 1 .tv., 

8600 Silkeborg. 86 80 13 15. 

Per Andersen (næstformand), 

Klingsey vej 28, 2720 Vanløse. 31 71 96 64. 
Bo Nielsen (næstformand, alarmcentral), 
Kunnerupvej 21, Kolt, 8361 Hasselager. 

86 28 38 71. 

Jørgen Bengtvig (arkivar). 

Galgebakken Skrænt 3-15A, 

2620 Albertslund. 42 64 44 69. 

Torben Birkeholm, Aadalsvej 16, 

9210 Aalborg SØ. 98 14 70 97. 

Karin Bøger, Mariehøj 244, 

2990 Nivå. 42 24 42 19. 

Jan Hansen (medlemsarkiv), 

Posekærvej 42, 6200 Aabenraa. 

Kim Møller Hansen (fotoafdeling), 
Eilekiersvej 14, Benløse, 4100 Ringsted. 
Toke Haunstrup, Tollundvej 13, 

8600 Silkeborg. 86 85 11 85. 

Ole Henningsen, Duegård, Højrebyvej 59, 
4920 Søllested. 53 94 11 69. 

Finn W. Kalvik, Arm. Hansensvei 11, 
N-5030 Landås, Norge. 

Kontakt for UFO-NYTs læsere i Norge. 

05 28 01 26. 

Henrik Klinge Pedersen, 

Købmagergade 59, 1., 1150 København K. 
Brian Møller, Aabenraavej 14, 

Kiskelund, 6340 Kruså. 74 67 04 54. 

Arne S. Petersen, Magleparken 54, 1 .tv., 
2750 Ballerup. 44 97 80 76. 

Flemming Rasmussen, Rugmarken 2, 

8520 Lystrup. 86 22 59 20. 

Inge H. Svane, Mejlbyvej 610 D, 

Hårup, 8530 Hjortshøj. 86 99 92 39. 


Officiel 

adresse 


Formål 


Daglig 

ledelse 


Øvrige repræ¬ 
sentantskab 









Bombe¬ 
fly på 
Månen! 


Sunday Sport 
bragte i april 1988 
en historie om et 
bombefly, der var 
blevet fotograferet 
på månen. 

Billedet viser et 
Krater på Månen, 
og midt i Krateret 
ses et ameriKansK 
fly. 

I bladet påstås det, 
at det er et B52 fly 
(det ligner mere en 
B24 Liberator), og 
at flyet senere let¬ 
tede og giK i Kreds¬ 
løb om Jorden. 
Historien er siden 
duKKet op flere 
steder. Bl.a. sidste 
år i tidssKriftet 
"En Ding Ding 
Vårid" og senest i 
Juri Linas bog 
"UFO-gåtan fordju- 


[JCia . 

UFO-Sverige har dog Kunnet afvise sagen som et fupnummer. Man har nemlig fundet 
originalbilledet, der bl.a. Kan ses i bogen "Footprints on the Moon" af John Barbour 
(1969). Billedet er oprindeligt taget i juli 1969 af Apollo 11 astronauterne efter den 
historisKe landing på Månen. 

Selv om Kontrasten i billederne er lidt forsKellig, er det Klart, at der er tale om det 
samme billede - med undtagelse af flyet, der er Kopieret ind senere. På det Konstrue¬ 
rede billede ser man, at flyets sKygger er forKerte i forhold til sKyggerne i resten af 
billedet. 


Per Andersen 

KILDER: Sunday Sport, 24/4 1988 
En Ding Ding Vårid, 6/92 
UFO-AKtuellt, nr. 4 1992 














